Jens A.H. Killengreen

Jens Annaton Holmboe Killengreen () var ein norsk teolog og skulemann som verka i det nordlegaste Noreg heile sitt liv. Han var skuledirektør i tjue år og ordførar i Tromsø i sju år. 

 Familie og utdanning 
Killengreen var fødd 23. desember 1838 i Tromsø og voks opp i ein av dei fremste kjøpmannsfamiliane i byen. Faren var Johan Andreas Killengreen (1791–1865), som hadde etablert firmaet J.A. Killengreen i 1920, og mora var Jensine Marie Holmboe (1805–1874), den yngste dottera til futen Jens Holmboe. Broren til Jens Annaton,  Christian Petter Killengreen, overtok forretninga til faren i 1867.C.S. Lous: Holmboerne. Stamtavle og biografiske oplysninger, Bergen 1868, side 29–30.

Killengreen tok studenteksamen i 1856 og teologisk embetseksamen i 1862.

Han var gift med Inga Essendrop (1850–1950), dotter av biskop Essendrop. Dei fekk fire søner og tre døtrer.Othar Holmboe: Foged Jens Holmboes efterkommere, Kristiania 1890, side 60–61.

 Yrkesliv 
Etter studiet vende Killengreen heim til Tromsø, der han budde og verka resten av sitt liv. Frå 1863 var han adjunkt ved Tromsø skule og frå 1867 søkte han og fekk stillinga som lærer ved Tromsø stiftsseminarium. Killingreen fekk stipend i 1869–1870 for å reise til Finland  og læra kvensk.

Han vart ordinert som prest i 1868 og fekk embete som sokneprest i Tromsøsund sokn. I 1871 vende han tilbake til seminaret, då som styrar. Killengreen skreiv Beretning om Tromsø Seminarium til femtiårsjubileet i 1876.

I 1877 vart Killengreen skuledirektør for Tromsø stift, eit embete han hadde til han døydde. Han var medlem av ein kongeleg skulekommisjon i 1887.Nekrolog i Skolebladet nr. 12, 1898; gjengitt i Et snes skoledirektør-portretter, Oslo 1985, side 73–75. Killengreen si tid som skuledirektør fall saman med oppstarten av ein ny norsk skulepolitikk og ei fornorskingslinje overfor samar og kvener, ei linje Killengreen i all hovudsak støtta. Han meinte det var i samanes og  kvenene si interesse å «komme til en virkelig Deltagelse i Samfundets borgerlige som kirkelige Liv, hvortil de som norske Undersaatter ere kaldede».Egil Lien Thorvaldsen: Geistlig overøvrighet i møte med ei ny tid, Notodden 2003, side 106. Han var skeptisk til å tilsetja samar som lærarar, sjølv om han rekna den som ein fordel om lærarar i visse delar av Finnmark kunne noko samisk.Bente Martinussen: Språkendringer i Finnmark, HiF-Rapport 2004:1, blant annet side 100 og 105.

 Annan samfunnsinnsats 
Killengreen var i mange år medlem av formannskapet i Tromsø. Han var ordførar frå 1875 til 1881 og viseordførar i 1882.

Han arbeidde i mange år for Det britiske bibelselskapet, og han vart i 1895 vald inn som Foreign Honorary Member.

Killengreen vart riddar av St. Olavs Orden.

Han døydde 6. desember 1897.A.W. Brøgger og Einar Jansen (red): Norsk biografisk leksikon, bind VII, Oslo 1936, side 316.

Kjelder

Denne artikkelen bygger på «Jens A.H. Killengreen» frå ,  den 16. oktober 2025.  

Kategori:Folk frå Tromsø
Kategori:Ordførarar i Tromsø
Kategori:Norske lutherske prestar